Na temelju članka 86. Zakona o prostornom uređenju ("Narodne novine", broj 153/13) i članka 25. Statuta Općine Lastovo, Općinsko vijeće Općine Lastovo, na 13. sjednici od 05.svibnja 2014. godine, donijelo je

Odluku o izradi

Urbanističkog plana uređenja turističke zone naselja Ubli/Zaglav na Lastovu

OPĆE ODREDBE

Članak 1.

Donosi se Odluka o izradi Urbanističkog plana uređenja turističke zone naselja Ubli/Zaglav na Lastovu, (u daljnjem tekstu: Odluka).

Članak 2.

Odlukom o izradi utvrđuje se pravna osnova za izradu i donošenje plana:

razlozi donošenja Plana,

obuhvat Plana,

ocjena stanja u obuhvatu Plana,

ciljevi i programska polazišta za izradu Plana,

popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana,

način pribavljanja stručnih rješenja Plana,

popis javnopravnih tijela određenih posebnim propisima koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana,

planirani rok za izradu Plana, odnosno njegovih pojedinih faza, izvori financiranja Plana.

PRAVNA OSNOVA ZA IZRADU I DONOŠENJE PROSTORNOG PLANA

Članak 3.

Pravna osnova za izradu i donošenje Plana, utvrđena je člancima 79. i 85. Zakona o prostornom uređenju ('Narodne novine' broj 153/13) - u daljnjem tekstu: Zakon i člankom 125. Odredbi za provođenje Prostornog plana uređenja Općine Lastovo (Službeni glasnik Općine Lastovo broj 1/10).

Nositelj izrade Plana u ime Općine Lastovo je Jedinstveni upravni odjel, a odgovorna osoba je pročelnik Upravnog odjela.

RAZLOZI DONOŠENJA PROSTORNOG PLANA

Članak 4.

Razlozi za izradu Plana su:

- omogućavanje realizacije turističke zone u naselju Uble,

-	obveza temeljem čl. 125. Odredbi za provođenje Prostornog plana uređenja Općine 

Lastovo (Službeni glasnik Općine Lastovo broj 1/10), 

-	podizanje opće razine kvalitete turističke ponude predmetnog područja. 

OBUHVAT PLANA

Članak 5.

Obuhvat plana prikazan je na grafičkom prikazu koji je sastavni dio ove odluke.

OCJENA STANJA U OBUHVATU PLANA

Članak 6.

Obuhvat Plana određen je u Prostornom planu Općine Lastovo i prikazan je u grafičkom dijelu elaborata, te obuhvaća površinu od cca 6,0 ha, od čega kopneni dio iznosi cca 4,0 ha. Područje je neizgrađeno, smješteno na zapadnom kraju naselja Uble, na poluotoku Zaglav, a obuhvaća dio građevinskog područja naselja Uble, ugostiteljsko-turističke namjene, oznake T, kao i dio uređene plaže na rtu Zaglav, oznake R3.

Na prostoru obuhvata Plana može se omogućiti smještaj novih ugostiteljsko-turističkih sadržaja koji će dopuniti postojeću ponudu na neiskorištenom, atraktivnom slobodnom području. Prostor je dijelom prekriven borovom šumom, te je potrebno obratiti posebnu pažnju očuvanju prirodne ravnoteže okoliša te važno područje za divlje svojte i stanišne tipove i međunarodno važno područje za ptice.

Na poluotoku su geodetskom podlogom zabilježene četiri podzemne građevine/tunela izgrađene u betonu, za potrebe JNA, koje je moguće uključiti u razvoj koncepcije uređenja budućih turističkih sadržaja.

Do zone obuhvata dolazi nerazvrstana cesta iz naselja Uble, a koja predstavlja osnovnu prometnu i infrastrukturnu vezu područja u obuhvatu Plana s naseljem.

Dio obuhvata plana se nalazi u području arheološkog podmorskog i kopnenog područja i pojedinačnog podmorskog lokaliteta novovjekovnog brodoloma uz rt Cuf.

CILJEVI I PROGRAMSKA POLAZIŠTA PLANA

Članak 7.

Osnovni ciljevi i programska polazišta za izradu Plana na području obuhvata temelje se na Prostornom planu Općine Lastovo.

Osnovna namjena prostora u zoni obuhvata Plana određena je Prostornim planom uređenja Općine Lastovo. Obzirom na lokaciju i izloženost prostora vizurama, potrebno je posebnu pažnju posvetiti uvjetima oblikovanja građevina kao i oblikovanju i uređenju cijelog prostora.

Prilikom izrade Plana potrebno je:

-uskladiti planiranu namjenu i uređenje prostora s odredbama Zakona o prostornom uređenju za zaštićeno obalno područje mora,

-uskladiti postojeće i planirane kapacitete i sadržaje s Pravilnikom o razvrstavanju, minimalnim uvjetima i kategorizaciji ugostiteljskih objekata kampova iz skupine "kampovi i druge vrste ugostiteljskih objekata za smještaj",

-prilikom definiranja koncepcije cjelokupnog prostora uvažavati plan razvoja turizma Općine

Lastovo,

-zaštititi krajobrazne vrijednosti, a posebno postojeću vrijednu vegetaciju.

Obavezna je izgradnja vlastitog zatvorenog kanalizacijskog sustava sa odgovarajućim uređajem za pročišćavanje otpadnih voda dok se ne izvede javni sustav odvodnje.

Priključak građevina na sustav vodoopskrbe, elektroopskrbe i mrežu elektroničkih komunikacija unutar zone, utvrdit će se na osnovi posebnih uvjeta komunalnih i javnih poduzeća.

POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE

UTVRĐUJU ZAHTJEVI ZA IZRADU

Članak 8.

Prilikom izrade Plana koristit će se dostupni relevantni dokumenti.

Tijekom izrade Plana nositelj izrade sa stručnim izrađivačem može utvrditi potrebu izrade i drugih stručnih podloga od značaja za pripremu kvalitetnih planskih rješenja.

Plan će se izraditi na odgovarajućoj geodetskoj podlozi u mjerilu 1:2000.

Geodetsku podlogu iz stavka 1. ovog članka pribavit će vlasnik zemljišta.

NAČIN PRIBAVLJANJA STRUČNIH RJEŠENJA

Članak 9.

Odgovarajuća stručna rješenja izradit će izrađivač Plana u dogovoru sa službama Općine i nadležnim institucijama.

POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU

ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak 10.

Temeljem članka 90. Zakona o prostornom uređenju („Narodne novine“, broj 153/13) javnopravna tijela određena posebnim propisima koja daju zahtjeve za izradu Plana te drugi sudionici korisnici prostora koji trebaju sudjelovati u izradi Plana, sudjelovat će u izradi plana na način da će biti zatraženi njihovi uvjeti koje treba poštovati u izradi nacrta prijedloga Plana, ili podaci potrebni za izradu Plana. Ista će javnopravna tijela biti pozvana na javnu raspravu u postupku izrade Plana.

Javnopravna  tijela iz stavka 1. ovog članka su:

1.	Ministarstvo zaštite okoliša i prirode, Uprava za zaštitu prirode, Zagreb, Ulica Republike Austrije 14 

2.	Ministarstvo graditeljstva i prostornog uređenja, Zagreb, Ulica Republike Austrije 20 

3.	Državna  uprava  za  zaštitu  i  spašavanje,  Područni  ured  za  zaštitu  i  spašavanje 

Dubrovnik, Dubrovnik, Liechtensteinov put  31 

4.	Ministarstvo kulture, Konzervatorski odjel u Dubrovniku, Dubrovnik, Cvijete Zuzorić 6 

5.	Ministarstvo poljoprivrede, Zagreb, Ulica grada Vukovara 78 

6.	Ministarstvo unutarnjih poslova, Policijska uprava dubrovačko – neretvanska, Odjel za granicu, Dubrovnik, Dr. Ante Starčevića 13 

7.	Ministarstvo pomorstva, prometa i infrastrukture, Uprava pomorske i unutarnje plovidbe, brodarstva, luka i pomorskog dobra, Zagreb, Prisavlje 14 

8.	Ministarstvo obrane, Uprava za materijalne resurse, Služba za nekretnine, graditeljstvo i zaštitu okoliša, Zagreb, Trg Petra Krešimira IV. 1 

9.	Državni zavod za zaštitu prirode, Zagreb, Trg Mažuranića 5 

10.	Dubrovačko-neretvanska županija, Upravni odjel za prostorno uređenje i gradnju i zaštitu okoliša, Dubrovnik, Branitelja Dubrovnika 41 

11.	Dubrovačko-neretvanska županija, Upravni odjel za prostorno uređenje i graditeljstvo, Ispostava u Veloj Luci, Vela Luka, Obala 3, br. 19 

12.	JU Zavod za prostorno uređenje Dubrovačko-neretvanske županije, Dubrovnik, Petilovrijenci 2 

13.	Hrvatske ceste d.o.o., Sektor za studije i projektiranje, Odjel za studije, zakonsku i tehničku regulativu, Zagreb, Vončinina 3 

14.	Županijska uprava za ceste Dubrovačko-neretvanske županije, Dubrovnik, Vladimira Nazora 8 

15.	Ministarstvo unutarnjih poslova, Policijska uprava dubrovačko–neretvanska, Odjel upravnih, inspekcijskih i poslova zaštite i spašavanja, Dubrovnik, Dr. A. Starčevića 13 

16.	Hrvatske vode, Vodnogospodarski odjel Split, Vukovarska 35, p.p. 475 

17.	Hrvatske vode, Vodnogospodarski odjel Split, Vodnogospodarske ispostave 'Neretva-Korčula', Opuzen, Trg Opuzenske bojne 5 

18.	Hrvatske šume, Uprava šuma podružnica Split, Šumarija Korčula,  Blato, Ulica 32 br. 7 

19.	Javna ustanova Park prirode Lastovsko otočje, Ubli,Trg Svetog Petra 7 

20.	HEP – Ods d.o.o. Elektrojug Dubrovnik, Pogonski ured Blato, Blato, Ul. 65. br. 7c 

21.	Komunalac d.o.o. Lastovo 

22.	HAKOM, Hrvatska agencija za poštu i elektroničke komunikacije, Zagreb, Roberta Frangeša Mihanovića 9 

23.	Lučka kapetanija, Lučka ispostava Lastovo 

24.	Lučka uprava Dubrovačko-neretvanske županije, Dubrovnik, Obala Ivana Pavla II. br. 1 Dubrovnik 

Javnopravna tijela iz stavka 2. ovog članka dužna su svoje zahtjeve (podatke, planske smjernice i propisane dokumente) iz stavka 1. ovog članka dostaviti u roku 30 dana dostaviti

Nositelju izrade, od dostave zahtjeva iz ove Odluke.

Ukoliko zahtjevi ne budu dostavljeni u roku smatrat će se da zahtjeva nema.

Ukoliko se, temeljem Zakona o prostornom uređenju ili drugog zakona ili podzakonskog akta, u tijeku izrade i donošenja Plana pojavi potreba drugih zahtjeva ili posebnih uvjeta smatrat će se sukladni ovom članku Odluke uz posebno obrazloženje.

ROKOVI ZA IZRADU PLANA, ODNOSNO NJEGOVIH POJEDINIH FAZA I ROK ZA

PRIPREMU ZAHTJEVA ZA IZRADU PLANA

Članak 11. Rok izrade Prijedloga Plana iznosi 30 dana.

Ovom Odlukom u donjoj tabeli određeni su rokovi pojedinih aktivnosti na izradi i donošenju Plana s naznakom nadležnih subjekata za njihovo izvršenje.

Br.akt.	Faza izrade	Nadležnost	Potrebno vrijeme (dani)

1.	Utvrđivanje Prijedloga Odluke 

	o izradi Plana	Načelnik	
2.	Donošenje Odluke o izradi Plana		
	(članak 86. Zakona)	Općinsko vijeće	

3.	Objava Odluke o izradi Plana u 

	službenom glasilu i dostava Zavodu			
	(članak 86. Zakona)	Nositelj izrade	8	
4.	Obavijest o izradi Plana			
	(članak 88. Zakona)	Nositelj izrade	8	

5.	Dostava Odluke javnopravnim tijelima iz članka 10. s zahtjevom da dostave 

	svoje zahtjeve (članak 90. Zakona)	Nositelj izrade	8	
6.	Dostava zahtjeva od javnopravnih tijela			
	članak 10. Odluke (članak 90. Zakona)	Javnopravna tijela	30	
7.	Izrada prijedloga Plana za javnu raspravu			
	(članak 95. stavak 1. Zakona)	Stručni izrađivač Plana	30	

8.	Utvrđivanje Prijedloga Plana i upućivanje u postupak javne rasprave (članak 95. 

stavak 2. Zakona)	Načelnik	8

9.	Objava javne rasprave o Prijedlogu Plana u tisku i službenom glasilu, posebne pisane 

	obavijesti (članak 96. i 97. Zakona)	Nositelj izrade	8	
10.	Trajanje javnog uvida (članak 98. stavak 2.			
	Zakona)	Nositelj izrade	30	
11.	Izrada izvješća o javnoj raspravi			
	(članak 102. Zakona)	Nositelj izrade i stručni izrađivač	15	
12.	Izrada Nacrta konačnog prijedloga Plana			
	(članak 105. stavak 1. i 2. Zakona)	Nositelj izrade i stručni izrađivač	15	
13.	Utvrđivanje Konačnog prijedloga Plana	Načelnik	8	
14.	Ishođenje Suglasnosti Ministarstva GPU			
	(članak 108. Zakona)	Nositelj izrade		
15.	Donošenje Plana (članak 109. Zakona)	Općinsko vijeće	15	

Ukoliko se iz opravdanih razloga u pojedinim fazama pripreme, izrade i donošenja Plana ne budu mogli poštovati utvrđeni rokovi, nositelj izrade i stručni izrađivač su dužni o tome obavijestiti Načelnika.

ZABRANA I VRIJEME TRAJANJA ZABRANE IZDAVANJA AKATA KOJIMA SE

ODOBRAVAJU ZAHVATI

Članak 12.

Na području obuhvata Plana do njegova donošenja, od stupanja na snagu ove Odluke nije dopušteno izdavanje akata kojima se odobrava građenje.

IZVORI FINANCIRANJA IZRADE PROSTORNOG PLANA

Članak 13.

Temeljem čl. 167. i 168. Zakona troškove izrade Plana snosit će vlasnik zemljišta. S vlasnikom zemljišta Općina Lastovo će sklopiti ugovor o financiranju uređenja građevinskog zemljišta.

ZAVRŠNE ODREDBE

Članak 14.

Nadležno upravno tijelo nositelja izrade Plana obvezuje se da u roku od najmanje 8 dana od dana objave Odluke:

-	sukladno članku 86. Zakona dostavi Odluku Hrvatskom zavodu za prostorni razvoj, 

-	sukladno članku 88. Zakona obavijesti javnost o izradi Plana, 

-	javnopravnim tijelima iz članka 10. ove Odluke dostavi Odluku o izradi s pozivom da u roku od 30 dana dostave zahtjeve za izradu Plana. 

Članak 15.

Ova Odluka stupa na snagu osmoga dana od dana objave u 'Službenom glasniku Općine Lastovo'.

KLASA: 350-01/14-01/01

URBROJ:2145-02/01-14-01

Lastovo, 05. svibnja 2014.

OPĆINSKO VIJEĆE

OPĆINE LASTOVO

Predsjednik:

Ljubo Jurica.,v.r.